21.3.2014 Jurnalul Oficial al Uniunii Europene L 851 (Acte fără caracter legislativ) REGULAMENTE REGULAMENTUL DELEGAT (UE) NR. 285/2014 AL COMISIEI din 13 februarie 2014 de completare a Regulamentului (UE) nr. 648/2012 al Parlamentului European și al Consiliului în ceea ce priveşte standardele tehnice de reglementare referitoare la efectul direct, substanțial şi previzibil al contractelor în Uniune și la prevenirea eludării normelor și a obligațiilor (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (UE) nr. 648/2012 al Parla- mentului European şi al Consiliului din 4 iulie 2012 privind instrumentele financiare derivate extrabursiere, contrapărțile centrale şi registrele centrale de tranzacții (!), în special articolul 4 alineatul (4) și articolul 11 alineatul (14) litera (e), întrucât: Având în vedere marea varietate de contracte derivate extrabursiere, ar trebui să se recurgă la o abordare bazată pe criterii pentru a stabili dacă un contract derivat extrabursier poate fi considerat a avea un efect direct, substanțial şi previzibil în Uniune şi cazurile în care se impune sau este oportună prevenirea eludării normelor sau a obligațiilor care decurg din dispozițiile Regulamentului (UE) nr. 648/2012. Având în vedere că, în temeiul articolului 13 alineatul (3) din Regulamentul (UE) nr. 648/2012, dispozițiile regula- mentului respectiv sunt considerate îndeplinite dacă cel puțin una dintre contrapărți este stabilită într-o ţară pentru care Comisia a adoptat un act de punere în aplicare prin care constată echivalența în conformitate cu articolul 13 alineatul (2) din regulamentul menționat, standardele tehnice de reglementare ar trebui să se aplice în cazul contractelor în care ambele contrapărți sunt stabilite într-o ţară terţă ale cărei mecanisme juridice, () JO L 201, 27.7.2012, p. 1. de supraveghere şi de executare nu au fost încă declarate echivalente cu cerințele prevăzute în regulamentul menționat. Anumite informații referitoare la contractele încheiate de entități din țări terțe ar continua să fie disponibile doar autorităților competente din ţările terțe în cauză. Prin urmare, autoritățile competente din Uniune ar trebui să coopereze îndeaproape cu autoritățile în cauză, pentru a se asigura că dispozițiile relevante sunt aplicate şi respectate. Având în vedere că pentru buna înțelegere a standardelor tehnice adecvate este necesar un termen tehnic, acest termen ar trebui definit. Contractele derivate extrabursiere încheiate de entități stabilite în ţări terțe care fac obiectul unei garanții furnizate de entităţi stabilite în Uniune creează un risc financiar pentru garantul stabilit în Uniune. În plus, dat find faptul că riscul ar depinde de dimensiunea garanțiilor furnizate de contrapărțile financiare pentru contractele derivate extrabursiere și având în vedere inter- conexiunile dintre contrapărțile financiare, comparativ cu contrapărțile nefinanciare, ar trebui considerate a avea un efect direct, substanțial și previzibil în Uniune numai contractele derivate extrabursiere încheiate de entități stabilite în ţări terțe care fac obiectul unei garanții care depășeşte anumite praguri cantitative şi care este furnizată de contrapărți financiare stabilite în Uniune. Contrapărţile financiare stabilite în țări terţe pot încheia contracte derivate extrabursiere prin intermediul sucur- salelor acestora din Uniune. Având în vedere impactul activității acestor filiale asupra pieței din Uniune, contractele derivate extrabursiere încheiate între sucur- salele din Uniune respective ar trebui considerate a avea un efect direct, substanțial şi previzibil în Uniune.